# OBČIANSKE ZDRUŽENIE INFOBLIND

# Knižničný poriadok digitálnej knižnice pre nevidiacich

# [www.digibooks.sk](http://www.digibooks.sk)

## Práva členov knižnice

Člen knižnice má pridelený základný limit na stiahnutie 50 bodov na týždeň /týždenný limit/.

Člen si môže svojou aktivitou zvyšovať týždenný limit podľa bodovacej tabuľky. Každý týždeň sa členovi z týždenného nadlimitu (teda nad 50 bodov) odráta jeden bod, maximálne na hodnotu základného limitu 50 bodov..

Pri vypršaní dátumu platnosti člena sa dá vymeniť 800 bodov za ročné členstvo, možnosť zaplatiť členský príspevok zostáva.

### Bodovacia tabuľka

|  |  |  |
| --- | --- | --- |
| **Aktivita člena** | **Rozsah** | **Body** |
| Okomentovanie existujúceho titulu – zistenie správneho žánru, ohodnotenie kvality titulu, odporúčanie, doplnenie informácií o autorovi, doplnenie popisu titulu |  | max 0,5 |
| Titul stiahnutý z internetu | 80 000 slov | 2 |
| Zdigitalizovanie vlastnými silami, bez kontroly podľa originálu /iba OCR/ | 80 000 slov | 10 |
| Kontrola po OCR podľa originálu, vychytanie väčšiny chýb | 80 000 slov | 15 |
| 1. korektúra | 80 000 slov | 10 |
| 2. korektúra | 80 000 slov | 5 |
| 3. korektúra | 80 000 slov | 3 |
| 4. a ďalšia korektúra | 80 000 slov | 1 |
| Skeny strán v čitateľnej kvalite, vhodné pre korektúru | 250 strán A5 | 3 |

Každý digitálny dokument kontroluje administrátor, ktorý zároveň prideľuje body. Jednotlivé body sa sčítavajú, takže za zdigitalizovanie knižky s 500 stranami /OCR + oprava po OCR + vyplnený popis/ môže člen dostať 51 bodov. Samozrejme môže byť určitý pohyb podľa kvality prevedenia, prípadne sa aj dodatočne zmeniť po nezávislej oprave – napríklad zistenie chýbajúcich strán.

Týždenný limit sa začiatkom každého týždňa prepočíta a zapisuje do okamžitého limitu, z ktorého potom člen počas nasledovného týždňa čerpá. Pre vstupný interval 0-55 bodov platí vzorec y=x, pre 55 bodov a viac platí vzorec y=30+[700x/(1500+x)]

### Tabuľka okamžitého limitu - príklady

|  |  |
| --- | --- |
| **Tyždenný limit (x)** | **Okamžitý limit (y)** |
| 50 | 50 |
| 100 | 74 |
| 200 | 112 |
| 500 | 205 |
| 1000 | 310 |
| 2000 | 430 |
| 4000 | 539 |
| 8000 | 619 |

Pri stiahnutí jednotlivých súborov sa členovi z okamžitého limitu odrátajú body podľa tabuľky spotreby. Pri každom súbore je uvedená jeho bodová hodnota.

Nevyčerpaný limit sa v polovičnej výške prenáša do ďalšieho týždňa.

### Tabuľka spotreby

|  |  |  |
| --- | --- | --- |
| **Stav spracovania súboru** | **Rozsah** | **Počet spotrebovaných bodov** |
| Voľne dostupné |  | 0 |
| Sken | 250 strán A5 | 1,5 |
| OCR obrázky (pdf, djvu s rozoznaným textom) | 250 strán A5 | 2 |
| OCR text | 80 000 slov | 3 |
| Oprava po OCR text  (bez formátovania) | 80 000 slov | 7 |
| Oprava po OCR formátovaný | 80 000 slov | 10 |
| 1. korektúra | 80 000 slov | 15 |
| 2. korektúra | 80 000 slov | 18,5 |
| 3. korektúra | 80 000 slov | 19,5 |

Administrátor môže upraviť počet spotrebovaných bodov v rozsahu +/- 50% podľa kvality spracovania alebo zložitosti opravy (korekcie).

Malá časť súborov v knižnici ešte nemá vyplnené počty strán alebo slov, preto je pri nich počet spotrebovaných bodov stanovený iba podľa stavu spracovania súborov.

Týždenný i okamžitý limit je vidieť v **Informáciách - Nastavení**, pod heslom.

Zároveň vidieť aj dátum platnosti – t. j. do akého dátumu je zaplatený členský poplatok.

**Dátum platnosti** je k dispozícii aj v hlavnom menu, ako posledná položka. Po kliknutí na dátum platnosti sa dostanete priamo do **Nastavenia**.

V **Informáciách – Zoznam stiahnutých súborov** je zoznam stiahnutých súborov užívateľa, s dátumom a časom stiahnutia a aktuálnou bodovou hodnotou súboru v čase stiahnutia.

## Povinnosti členov knižnice

Člen je povinný uchovávať svoje prístupové meno a heslo v tajnosti.

Člen nesmie poskytovať tituly z knižnice iným osobám alebo organizáciám - zároveň by sa tým vystavoval nebezpečenstvu trestného stíhania pre porušenie autorského zákona. V prípade takéhoto konania bude vylúčený s knižnice bez možnosti obnovenia členstva.